15 A Jesu o ne a senola sengwe le sengwe se a neng a se itse malebana le Rraagwe? Nnyaa, o ne a bontsha botlhale fa a ne a sa bolelele barutwa ba gagwe sengwe le sengwe. (Bala Johane 16:12.) Ka ntlha yang? Ka gonne ka nako eo, barutwa ba gagwe ba ne ba ‘sa kgone go sikara’ kitso eo. Le fa go ntse jalo, fela jaaka Jesu a tlhalositse, kitso e kgolo e ne e tla senolwa fa “mothusi,” e bong moya o o boitshepo, a goroga, mme o tla ba kaela “go ya mo boammaaruring jotlhe.” (Joh. 16:7, 13) Fela jaaka batsadi ba ba botlhale ba sa bolelele bana ba bone tshedimosetso nngwe go fitlha bana ba bone ba godile mo ba ka kgonang go tlhaloganya, Jesu le ene o ne a leta go fitlha barutwa ba gagwe ba godile sentle mo ba ka kgonang go tlhaloganya dintlha tse di rileng malebana le Rara. Jesu o ne a akanyetsa makoa a bone ka bopelonomi.